CELEX: C2007/283/32
Language: mt
Date: 2007-11-24 00:00:00
Title: Kawża C-418/07: Talba għal deċiżjoni preliminari mressqa mill-Conseil d'État (Franza) fit- 12 ta' Settembru 2007 — Société Papillon vs Ministère du budget, des comptes publics et de la fonction publique

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/18
            
         Talba għal deċiżjoni preliminari mressqa mill-Conseil d'État (Franza) fit-12 ta' Settembru 2007 — Société Papillon vs Ministère du budget, des comptes publics et de la fonction publique
   (Kawża C-418/07)
   (2007/C 283/32)
   Lingwa tal-kawża: il-Franċiż
   Qorti tar-rinviju
   Conseil d'État
   Partijiet fil-kawża prinċipali
   
      Rikorrent: Société Papillon
   
      Konvenut: Ministère du budget, des comptes publics et de la fonction publique
   Domandi preliminari
   
               1)
            
            
               Safejn il-benefiċċju fiskali li jirriżulta mis-sistema ta' l-“integrazzjoni fiskali” iħalli l-effetti tiegħu fuq it-tassazzjoni tal-kumpannija parent tal-grupp, li tista' tpaċi l-profitti u t-telf tal-kumpanniji kollha tal-grupp integrat u tibbenefika min-newtralità fiskali tat-tranżazzjonijiet interni ta' dan il-grupp, l-impossibbiltà, li tirriżulta mis-sistema definita mill-Artikoli 223A et seq tal-Kodiċi Ġenerali tat-Taxxi, li fost il-membri ta' grupp fiskali integrat tiġi inkluża sussidjarja ta' kumpannija sussidjarja tal-kumpannija parent, peress li hija miżmuma minn sussidjarja li, billi hija stabbilita fi Stat Membru ieħor tal-Komunità Ewropea u ma teżerċitax attività fi Franza mhijiex suġġetta għat-taxxa Franċiża fuq il-kumpanniji u b'hekk hija stess ma tistax tappartjeni għall-grupp, tikkostitwixxi restrizzjoni għal-libertà ta' stabbiliment minħabba l-konsegwenza fiskali ta' l-għażla tal-kumpannija parent li żżomm sussidjarja ta' kumpannija sussidjarja permezz ta' sussidjarja Franċiża jew inkella permezz ta' sussidjarja stabbilita fi Stat Membru ieħor?
            
         
               2)
            
            
               Fil-każ ta' risposta fl-affermattiv, restrizzjoni bħal din tista' tkun iġġustifikata permezz tal-bżonn li tinżamm il-koerenza tas-sistema ta' l-“integrazzjoni fiskali”, b'mod partikolari, il-mekkaniżmi ta' newtralità fiskali tat-tranżazzjonijiet interni tal-grupp, fid-dawl tal-konsegwenzi ta' sistema li tikkunsidra li sussidjarja stabbilita fi Stat Membru ieħor tappartjeni għall-grupp għall-finijiet biss tal-kundizzjoni ta' żamma indiretta tas-sussidjarja tal-kumpannija sussidjarja, filwaqt li tibqa' neċessarjament eskluża mill-applikazzjoni tas-sistema tal-grupp peress li mhijiex suġġetta għat-taxxa Franċiża, jew minħabba kwalunkwe raġuni imperattiva oħra ta' interess ġenerali?